**Κόμμα** ↔ **Μέλη** ↔ **Κοινωνία**

 Η Αριστερά στη χώρα μας, σ’ ένα κοινωνικοπολιτικό καθεστώς αρκετά εχθρικό, παλεύει για χρόνια να διαδώσει και να εδραιώσει τις αξίες και τις ιδέες της.

Σήμερα η Αριστερά, με το ΣΥ.ΡΙΖ.Α. Π.Σ. διεκδικεί με αξιώσεις την εξουσία της χώρας. Στο 3ο Συνέδριο το κόμμα έχει την ευκαιρία να εκσυγχρονιστεί, να καινοτομήσει, να βγει από την εσωστρέφεια και να αποκτήσει στα λαϊκά και μεσαία στρώματα, την αποδοχή που του αξίζει. Γι’ αυτό στο Συνέδριο απαιτείται:

1) Να εξηγήσει με τεκμηριωμένο λόγο, τι μπορεί και τι όχι να κάνει σαν κυβέρνηση και πως θα διαχειριστεί τα μεγάλα ζητήματα των καιρών οικονομικά, κοινωνικά, περιβάλλον, μέσα σε ένα σύστημα βαθιά καπιταλιστικό!

2) Να απαλλάξει τον κομματικό του μηχανισμό απ’ τη γραφειοκρατία, τον «παλαιοκομματισμό», την ακούσια ισχυροποίηση στελεχών, την έπαρση , την προσωπολατρία και την επιβολή της κομματικής «γραμμής». Είναι παθογένειες, που δεν χαρακτηρίζουν έναν υγιή Αριστερό χώρο!

 3) Να ενισχύσει τη Δημοκρατική λειτουργία μέσα στο κόμμα. Να ανοίξει επιτέλους ο δίαυλος επικοινωνίας με τα μέλη. Να μετατρέψει τη Βάση μελών σε «πολυεργαλείο» και από αδρανής, να γίνει ο πρεσβευτής του κόμματος στην κοινωνία και της κοινωνίας στο κόμμα. Η ενέργεια αυτή διαμορφώνει βαθιά Δημοκρατική συμπεριφορά και αντίληψη, καθιστά τα μέλη ισότιμα, συνυπεύθυνα και συνδιαμορφωτές των εξελίξεων. Γι΄αυτό μέσα στο κόμμα πρέπει :

 α) να οργανωθεί ένας «ΜΗΧΑΝΙΣΜΟΣ ΑΜΕΣΗΣ ΕΠΙΚΟΙΝΩΝΙΑΣ» με ψηφιακά μέσα, για να προωθούνται άμεσα όλες οι πληροφορίες από τη Βάση μελών και τα καίρια ζητήματα που τρέχουν, στην εξειδικευμένη ομάδα διαχείρισής τους. Η δύναμη της άμεσης ψηφιακής επικοινωνίας και η δυνατότητα να φτάνει η φωνή των μελών στα κέντρα αποφάσεων, θα έχει θετικό αντίκτυπο σε όλο τον κομματικό μηχανισμό και τεράστιο κίνητρο συμμετοχής, ένταξης και εγγραφής νέων μελών στο κόμμα!

β) Να στηθεί σε κάθε Ο.Μ. ειδική «ΟΜΑΔΑ ΕΠΙΚΟΙΝΩΝΙΑΣ» διαχείρισης πληροφοριών και προσέγγισης της τοπικής κοινωνίας. Η κάθε ομάδα θα εκπαιδευτεί ώστε με ξεκάθαρη πολιτική αντίληψη, αλλά με ακομμάτιστη και πλουραλιστική συμπεριφορά και με πνεύμα εξωστρέφειας, να έρχεται σε ειλικρινή και ουσιαστική επαφή με τους πολίτες, ομάδες, φορείς, συλλογικότητες, κινήματα της τοπικής κοινωνίας και τα ζητήματα που την αφορούν.

 Ο Συνασπισμός Ριζοσπαστικής Αριστεράς Προοδευτική Συμμαχία εκσυγχρονίζοντας τον «κομματικό μηχανισμό», φέρνει κοντά του τους πολίτες, όχι μόνο ως ψηφοφόρους, αλλά και ως ισότιμα μέλη συνδιαμορφωτές των εξελίξεων και συνυπεύθυνους στον αγώνα, για μια σύγχρονη Σοσιαλιστική κοινωνία με ριζοσπαστική Αριστερή κατεύθυνση**.**

 ΒΑΣΙΛΗΣ ΑΥΓΟΛΟΥΠΗΣ (ΟΜ ΤΟΥΜΠΑΣ ΘΕΣ/ΝΙΚΗ)

Τηλ. 6982474090 ( avgolup@hotmail.gr)